CELEX: 32019R0772
Language: sl
Date: 2019-05-16 00:00:00
Title: Izvedbena uredba Komisije (EU) 2019/772 z dne 16. maja 2019 o spremembi Uredbe (EU) št. 1300/2014 glede popisa sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo (Besedilo velja za EGP.)

27.5.2019   
               
               
                  SL
               
               
                  Uradni list Evropske unije
               
               
                  LI 139/1
               
            
         IZVEDBENA UREDBA KOMISIJE (EU) 2019/772
         z dne 16. maja 2019
         o spremembi Uredbe (EU) št. 1300/2014 glede popisa sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (1) in zlasti člena 5(11) Direktive,
         ob upoštevanju naslednjega:
         
                     (1)
                  
                  
                     V skladu s členom 7 Uredbe Komisije (EU) št. 1300/2014 (2) je treba poglavje 7 Priloge k Uredbi (EU) št. 1300/2014 spremeniti, da se določijo značilnosti popisa sredstev, vključno z vsebino, obliko zapisa podatkov, funkcionalno in tehnično arhitekturo, načinom delovanja, predpisi za vnos in iskanje podatkov ter predpisi za samooceno in imenovanje subjektov, odgovornih za zagotavljanje podatkov.
                  
               
                     (2)
                  
                  
                     V skladu s členom 5(1) Uredbe (EU) 2016/796 Evropskega parlamenta in Sveta (3) ter členom 7(2) Uredbe (EU) št. 1300/2014 je bila ustanovljena delovna skupina, ki pripravi predlog priporočila v zvezi z minimalno strukturo in vsebino podatkov, ki jih je treba zbrati za popis sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo. Navedena delovna skupina je maja 2017 svoje delo zaključila, zato je Agencija dokončala priporočilo ERA-REC-128 za spremembo Uredbe (EU) št. 1300/2014.
                  
               
                     (3)
                  
                  
                     Popis sredstev je statično orodje, ki prikazuje obstoj opreme, zato ni namenjen zagotavljanju informacij o statusu in delovanju opreme.
                  
               
                     (4)
                  
                  
                     Kadar se na postaji ali njenih elementih opravi nadgradnja, prenova ali katero koli delo, predvideno v nacionalnem izvedbenem načrtu v skladu s členom 8 Uredbe (EU) št. 1300/2014, bi bilo treba zbrati informacije v zvezi s skladnostjo navedenega dela na postaji ali njenih elementih z Uredbo (EU) št. 1300/2014.
                  
               
                     (5)
                  
                  
                     Ukrepi iz te uredbe so v skladu z mnenjem odbora, ustanovljenega s členom 51(1) Direktive (EU) 2016/797 –
                  
               SPREJELA NASLEDNJO UREDBO:
         
            Člen 1
            Uredba (EU) št. 1300/2014 se spremeni:
            
                        (1)
                     
                     
                        za členom 7 se vstavi naslednji člen 7a:
                        
                           „Člen 7a
                           Zbiranje, vzdrževanje in izmenjava podatkov o dostopnosti
                           
                              1.   Vsaka država članica v devetih mesecih po začetku veljavnosti 16. junija 2019 odloči, kateri subjekti so odgovorni za zbiranje, vodenje in izmenjavo podatkov o dostopnosti.
                           
                           
                              2.   Države članice lahko Komisijo zaprosijo za podaljšanje roka. To podaljšanje se uporabi le v izjemnih primerih in je ustrezno upravičeno ter časovno omejeno. Zlasti se šteje za upravičeno, če Agencija Evropske unije za železnice orodja za zbiranje podatkov in načinov delovanja, kot so določeni v Prilogi k tej uredbi, ne da na voljo ali jih ne izvaja v celoti dva meseca po začetku veljavnosti te uredbe.
                           
                           
                              3.   Za vsako postajo je določen subjekt, ki je odgovoren za izmenjavo podatkov o dostopnosti.
                           
                           
                              4.   Zbiranje in pretvorba podatkov se zaključi v 36 mesecih po začetku veljavnosti te uredbe.
                           
                           
                              5.   Dokler arhitektura izmenjave podatkov, opisana v oddelkih 7.2, 7.3 in 7.4 v Prilogi I k Uredbi Komisije (EU) št. 454/2011 (*1), ne deluje v celoti, izmenjava podatkov o dostopnosti vključuje prenos navedenih podatkov v bazo podatkov o dostopnosti evropskih železniških postaj (ERSAD), ki jo gosti Agencija Evropske unije za železnice.
                           
                        
                        
                           (*1)  Uredba Komisije (EU) št. 454/2011 z dne 5. maja 2011 o tehnični specifikaciji za interoperabilnost v zvezi s podsistemom ‚telematske aplikacije za potniški promet‘ vseevropskega železniškega sistema (UL L 123, 12.5.2011, str. 11).“;"
                        
                     
                  
                        (2)
                     
                     
                        Priloga se spremeni v skladu s Prilogo k tej uredbi.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. maja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 138, 26.5.2016, str. 44.
         
            (2)  Uredba Komisije (EU) št. 1300/2014 z dne 18. novembra 2014 o tehničnih specifikacijah za interoperabilnost v zvezi z dostopnostjo železniškega sistema Unije za invalide in funkcionalno ovirane osebe (UL L 356, 12.12.2014, str. 110).
         
            (3)  Uredba (EU) 2016/796 Evropskega parlamenta in Sveta z dne 11. maja 2016 o Agenciji Evropske unije za železnice in razveljavitvi Uredbe (ES) št. 881/2004 (UL L 138, 26.5.2016, str. 1).
      
      
         
            PRILOGA
            Priloga k Uredbi (EU) št. 1300/2014 se spremeni:
            
                        (1)
                     
                     
                        v oddelku 2.3 poglavja 2 se za prvim stavkom vstavi naslednji odstavek:
                        „Podatki o dostopnosti
                        
                        Podatki o dostopnosti vključujejo informacije v zvezi z dostopnostjo potniških železniških postaj, ki jih je treba zbirati, voditi in izmenjevati, tj. opis značilnosti in opreme potniških železniških postaj. Kadar je to ustrezno, navedeni opis dopolnjujejo informacije glede skladnosti postaj s to TSI.“;
                     
                  
                        (2)
                     
                     
                        v pododdelku 7.2.1 oddelka 7.2 poglavja 7 se vstavijo naslednji pododdelki:
                        „7.2.1.1   Popis sredstev – infrastruktura
                        
                        7.2.1.1.1   Funkcionalna in tehnična arhitektura
                        Popis sredstev je namenjen:
                        
                                    (1)
                                 
                                 
                                    ugotavljanju obstoječih ovir za dostopnost;
                                 
                              
                                    (2)
                                 
                                 
                                    zagotavljanju praktičnih informacij za uporabnike;
                                 
                              
                                    (3)
                                 
                                 
                                    spremljanju in vrednotenju napredka v zvezi z dostopnostjo.
                                 
                              Arhitektura izmenjave podatkov o dostopnosti je določena v Uredbi (EU) št. 454/2011 (TSI TAP).
                        Za oblikovanje in izmenjavo podatkov o dostopnosti se uporabljajo naslednji standardi:
                        
                                    (1)
                                 
                                 
                                    CEN/TS 16614-1:2014 Javni prevoz – Izmenjava omrežnih in voznorednih podatkov (NeTEx) – 1. del: Izmenjavni format za topologijo omrežja javnega prevoza 2014-05-14
                                 
                              
                                    (2)
                                 
                                 
                                    EN 12896-1:2016 Javni prevoz. Referenčni podatkovni model. Splošni pojmi (Transmodel)
                                 
                              Za predvideno posebno uporabo usklajeni specifični profil transmodela, kot je določen v tehničnih dokumentih, navedenih pod zaporedno številko 1 v Dodatku O.
                        7.2.1.1.2   Pravila za vnos in samoocenjevanje podatkov o dostopnosti
                        Pravila za vnos in samoocenjevanje podatkov o dostopnosti so:
                        
                                    (1)
                                 
                                 
                                    subjekti, ki zbirajo podatke o dostopnosti v zvezi s sredstvi, niso nujno neodvisni od dnevnega upravljanja navedenih sredstev;
                                 
                              
                                    (2)
                                 
                                 
                                    pri prvem zbiranju podatkov o dostopnosti v skladu z začetkom veljavnosti Izvedbene uredbe Komisije (EU) 2019/772 (*1) se lahko skladnost postaj s to TSI popiše kot neocenjena;
                                 
                              
                                    (3)
                                 
                                 
                                    če se na postaji ali njenih elementih opravi nadgradnja, prenova ali kakršno koli delo, ki je predvideno v nacionalnem izvedbenem načrtu za to TSI, se ustrezni podatki o dostopnosti po potrebi posodobijo, vključno s podatki o skladnosti s to TSI;
                                 
                              
                                    (4)
                                 
                                 
                                    podatki o skladnosti s to TSI se lahko posodobijo na podlagi VIV, kot je opisano v točki 6.2.4 te TSI;
                                 
                              
                                    (5)
                                 
                                 
                                    delovnega stanja opreme ni treba popisati.
                                 
                              Orodje za zbiranje podatkov, katerega načini delovanja so opisani v tehničnih dokumentih, navedenih pod zaporedno številko 2 v Dodatku O, se da na voljo Komisiji.
                        Če pa obstajajo strukturirani podatki o dostopnosti in jih je mogoče pretvoriti v harmonizirani profil, se navedeni podatki lahko prenesejo po pretvorbi. Metodologija za pretvorbo obstoječih podatkov o dostopnosti in komunikacijski protokol sta določena v tehničnih dokumentih, navedenih pod zaporedno številko 3 v Dodatku O.
                        7.2.1.1.3   Pravila za iskanje podatkov
                        Iz ERSAD:
                        
                                    (1)
                                 
                                 
                                    javnost lahko dostopa do informacij z javnega spletnega mesta, ki ga gosti Agencija Evropske unije za železnice;
                                 
                              
                                    (2)
                                 
                                 
                                    registrirani nacionalni organi lahko pridobijo vse podatke o dostopnosti, ki zadevajo državo članico;
                                 
                              
                                    (3)
                                 
                                 
                                    Komisija in Agencija Evropske unije za železnice lahko pridobita vse podatke o dostopnosti.
                                 
                              Podatkovna baza ERSAD, ki jo gosti Agencija Evropske unije za železnice, ni povezana z drugimi podatkovnimi bazami.
                        7.2.1.1.4   Pravila za upravljanje povratnih informacij uporabnikov
                        Povratne informacije uporabnikov so lahko v obliki:
                        
                                    (1)
                                 
                                 
                                    institucionalnih povratnih informacij združenj uporabnikov, vključno z organizacijami, ki zastopajo invalide: obstoječe strukture se lahko uporabljajo, če so vključeni predstavniki iz organizacij invalidov in funkcionalno oviranih oseb ter če odražajo stanje na ustrezni ravni, kar ni nujno nacionalna raven. Postopek za dajanje povratnih informacij uporabnikov je organiziran tako, da navedenim organizacijam omogoča enakopravno sodelovanje;
                                 
                              
                                    (2)
                                 
                                 
                                    povratnih informacij posameznikov: obiskovalci spletnega mesta imajo možnost, da poročajo o napačnih informacijah glede podatkov o dostopnosti v zvezi z določeno postajo in dobijo potrditev, da je bila njihova pripomba prejeta.
                                 
                              V obeh primerih subjekti, odgovorni za zbiranje, vodenje in izmenjavo podatkov, ustrezno upoštevajo povratne informacije uporabnikov.
                        
                           (*1)  Izvedbena uredba Komisije (EU) 2019/772 z dne 16. maja 2019 o spremembi Uredbe (EU) št. 1300/2014 glede popisa sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo (UL L 139 I, 27.5.2019, str. 1).“;"
                        
                     
                  
                        (3)
                     
                     
                        doda se naslednji dodatek:
                        
                           
                              „Dodatek O
                              
                                 Seznam tehničnih dokumentov
                              
                              
                                          Zaporedna št.
                                       
                                       
                                          Ime
                                       
                                    
                                          1
                                       
                                       
                                          Usklajeni posebni profil za izmenjavo omrežnih in voznorednih podatkov (NeTEx), ki se uporablja za opis postaj.
                                       
                                    
                                          2
                                       
                                       
                                          Načini delovanja orodja za zbiranje podatkov.
                                       
                                    
                                          3
                                       
                                       
                                          Metodologija za pretvorbo obstoječih podatkov o dostopnosti, vključno z opisom zunanjega vmesnika in komunikacijskega protokola.
                                       
                                    
                        
                     
                  
               (*1)  Izvedbena uredba Komisije (EU) 2019/772 z dne 16. maja 2019 o spremembi Uredbe (EU) št. 1300/2014 glede popisa sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo (UL L 139 I, 27.5.2019, str. 1).“;“